- Ion Țiriac, anunțul momentului despre implicarea la Dinamo
- Ce a spus despre preluarea clubului din Ștefan cel Mare
Ion Țiriac a făcut anunțul momentului despre implicarea la Dinamo. Omul de afaceri a vorbit despre posibilitatea de a prelua clubul din Ștefan cel Mare.
În ultima perioadă, mai multe voci au anunțat faptul că Ion Țiriac dorește să preia clubul din Ștefan cel Mare, alături de Mircea Lucescu, una dintre legendele "câinilor roșii".
Ion Țiriac, anunțul momentului despre implicarea la Dinamo
Omul de afaceri a anunțat faptul că nu are nicio intenție de a investi la Dinamo, având în vedere că nu se pricepe la fotbal. Ion Țiriac a spus totuși că ar fi tentat să contribuie cu bani la clubul din Ștefan cel Mare, doar în situația în care sumele respective vor fi folosite pentru dezvoltarea unei academii.
"Nu sunt domnul Șucu, nu mă pricep la fotbal! Dacă ar fi de băgat bani într-o echipă de fotbal și dacă aș avea în spate un om care a fost acolo ca Hagi, ca Lucescu, ca ăștia, da..
Eventual să stau în tribună, să nu mă cunoască nimeni. Să mă bucur sau să plâng cu echipa. Dar nu este cazul! Este prea complicat. Ultrașii de-o parte, chibiții de altă parte, pasionații de altă parte. Eu sunt doar pasionat de fotbal.
entru ce să bag bani la Dinamo? Dacă Dinamo îmi face o școală de copii, cu o mie de copii la școală și-mi arată unde se antrenează, mâine le dau banii! Asta mă interesează. Copii, copii, copii, copii. Să aibă ce n-am avut eu!", a spus Ion Țiriac, la gsp.ro.
Când ar putea ieşi Dinamo din insolvenţă
Oficialii lui Dinamo au anunţat când ar putea ieşi echipa din insolvenţă. Răzvan Zăvăleanu a transmis că trupa din Ştefan cel Mare ar putea face acest pas în luna iunie, în acest moment având un singur litigiu, cel cu Mircea Rednic. "Puriul" îşi cere salariile restante din ultimul mandat din "Groapă", salarii care se ridică la suma de 32.000 de euro.
Săptămâna trecută, Dinamo a câştigat şi procesul cu mai mulţi jucători care îşi cereau salariile restante, printre care şi Diego Fabbrini.
Răzvan Zăvăleanu a transmis că mai sunt multe lucruri de pus la punct, însă un termen pentru ieşirea lui Dinamo din insolevnţă este luna iunie. Administratorul judiciar al "câinilor" a mai transmis că procesul cu Mircea Rednic se va desfăşura luna viitoare, mărturisind că antrenorul îşi cere salariile de după ce s-a încheiat contractul.
"E un deziderat, e evident că am mai discutat. Mai sunt mici reglaje care trebuie făcute, astfel încât să se îndeplinească toate condițiile. Încă nu am vorbit cu acționarii, cu managementul, dar asta a fost gândirea încă de când s-a votat modificarea planului de reorganizare.
E o așteptare realistă să ieșim până în iunie, bineînțeles, depinde de acționari. Este fezabil, dar mai avem un litigiu pe rol cu domnul Rednic, de 32 de mii de euro. Este vorba de o sumă solicitată pentru o perioadă după ce s-a încheiat relația contractuală. La acea vreme, am desfăcut contractul pentru neîndeplinirea unor obiective. În luna aprilie e termenul. Nu e o sumă foarte mare, dar depindem de rezolvarea acestei situații pentru a ieși din insolvență.
Vorbiți despre jucarea în cupele europene în sezonul 2025-2026. Mi-e teamă că lucrul ăsta ar trebui făcut până pe 31 mai. Îmi amintesc că în cazul CFR-ului a fost o presiune să se iasă până pe 31 mai pentru a juca în cupele europene. Nu e simplu să ieși, sunt tot felul de raportări", a declarat Răzvan Zăvăleanu, conform digisport.ro.